บุรีรัมย์ ซูเปอร์ จีที เรซ-เลกซัส-โตโยต้า คว้าชัยแผ่นดินไทย
แฟนมอเตอร์สปอร์ตแห่เข้าชม บุรีรัมย์ ซูเปอร์ จีที เรซ 2016 อย่างล้นหลาม จำนวนถึง 60,336 คน แน่นขนัดสนามช้าง อินเตอร์เนชั่นแนล เซอร์กิต จ.บุรีรัมย์ โดยแชมป์รุ่นใหญ่เป็นของรถแข่งเลกซัส อาร์ซี-เอฟ จาก เลกซัส ทีม เว็ดสปอร์ต บันโดะห์ ส่วนแชมป์จีที 300 เป็นของ รถแข่ง โตโยต้า 86 เอ็มซี จาก ไวแวค ทีม ซึชิยะ ด้านทีมแข่งไทยจบเรซอันดับ 18 และ 20 จากการแข่งขันสุดมันเมื่อวันอาทิตย์ที่ผ่านมา,วันที่ 9 ต.ค. 59 การแข่งขันรถยนต์ทางเรียบระดับโลก รายการ ซูเปอร์ จีที 2016 ดวลความเร็วสนามที่ 7 ของฤดูกาลในเมืองไทย แข่งขันรอบชิงชนะเลิศในวันอาทิตย์ที่ 9 ตุลาคมที่ผ่านมา ที่สนามช้าง อินเตอร์เนชั่นแนล เซอร์กิต จ.บุรีรัมย์ ภายใต้รายการ บุรีรัมย์ ซูเปอร์ จีที เรซ 2016 ซึ่งนับเป็นปีที่ 3 ติดต่อกันที่ ไทย มีโอกาสเป็นเจ้าภาพจัดการแข่งขันรายการนี้ โดยนับเป็นโค้งสุดท้ายของการตัดสินแชมป์ประจำปีในฤดูกาลนี้,บุรีรัมย์ ซูเปอร์ จีที เรซ 2016 ยังคงได้รับความสนใจจากแฟนความเร็วชาวไทยและต่างชาติอย่างมาก ด้วยจำนวนผู้ชมทั้งสิ้น 60,336 คน ตลอด 3 วันในสุดสัปดาห์ที่ผ่านมา โดยนอกจากการแข่งขัน ซูเปอร์ จีที แล้ว ยังมีกิจกรรมต่างๆ ที่น่าสนใจ รวมถึงซัพพอร์ตเรซ อย่าง โตโยต้า มอเตอร์สปอร์ต และฮอนด้า แจ๊ซ ซูเปอร์ คัพ รวมถึง เซอร์กิต ซาฟารี กิจกรรมเลื่องชื่อซึ่งเปิดโอกาสให้แฟนๆ ลงไปนั่งรถบัส พร้อมกับที่รถแข่ง ซูเปอร์ จีที ลงซ้อม,โดยการแข่งขันรอบชิงชนะเลิศมีขึ้นในวันอาทิตย์ ตำแหน่งโพลโพซิชั่นในรุ่น จีที 500 เป็นของรถแข่งเลกซัส อาร์ซี-เอฟ หมายเลข 19 จาก เลกซัสทีม เว็ดสปอร์ต บันโดะห์ ยอดทีมแข่งญี่ปุ่น ขับโดย ยูกิ เซคิกูชิ และยูจิ คูนิโมโตะ ขนาบข้างด้วยรถแข่ง ฮอนด้า เอ็นเอสเอ็กซ์ คอนเซ็ปต์-จีทีหมายเลข 15 จากทีม ดราโก้ โมดูโล ฮอนด้า เรซซิ่ง ขับโดย ฮิเดกิ มูโตะ และทาดาซูเกะ มาคิโนะ ส่วนกริดที่ 3 เป็นของ นิสสัน จีที-อาร์ หมายเลข 12 จาก ทีม อิมพูล ขับโดย ฮิโรโนบุ ยาซูดะ และเจา เปาโล ลิม่า เดอ โอลิเวียร่า นักขับบราซิเลียน,ผลการแข่งขันรุ่นนี้ปรากฏว่า แชมป์ตกเป็นของ เลกซัส ทีม เว็ดสปอร์ต บันโดะห์ ที่ทำผลงานได้อย่างยอดเยี่ยมตลอดทั้งสุดสัปดาห์ ด้วยฝีมือของ เซคิกูชิ และ คูนิโมโตะ รวมถึงกลยุทธ์การเข้าพิตที่ยอดเยี่ยม ก่อนเข้าเส้นชัยเป็นคันแรกด้วยเวลารวม 1 ชั่วโมง 37 นาที 58.745 วินาที (66 รอบสนาม) เหนืออันดับ 2 อย่าง ทีม ดราโก้ โมดูโล ฮอนด้า เรซซิ่ง ขับโดย มูโตะ และมาคิโน อยู่ 2.917 วินาที ส่วนอันดับ 3 เป็นของ เลกซัส ทีม เลอมองส์ วาโกะส์ ขับโดย คาซูยะ โอชิม่า และอันเดรีย คัลดาเรลลี ตามหลังแชมป์ 17.583 วินาที ส่วนอันดับ 4 ได้แก่ ทีม อิมพูล ขับโดย โอลิเวียร่า และยาซูดะ ตามหลังแชมป์ 24.166 วินาที ขณะที่อันดับ 5 เป็นของ นาคาจิม่า เรซซิ่ง รถแข่ง ฮอนด้า เอ็นเอสเอ็กซ์ คอนเซ็ปต์-จีที หมายเลข 64 ขับโดย ไดซูเกะจาคาจิม่า และเบร์ทรองด์ บาเยตต์ นักขับเบยเจี้ยน ตามหลังแชมป์ 26.506 วินาที,ด้านการแข่งขันในรุ่นจีที 300 ตำแหน่งโพล เป็นของ รถแข่งโตโยต้า 86 เอ็มซี หมายเลข 25 จาก ไวแวค ทีม ซึชิยะ ขับโดย ทาเคชิ ซึชิยะ และทาคามิตซึ มัตซูอิ ขนาบข้างด้วย รถแข่งนิสสัน จีที-อาร์ หมายเลข 3 จาก เอ็นดีดีพี เรซซิ่ง ขับโดย คาซูกิ โฮชิโน และแยนน์ มาร์เดนโมโร นักขับชาวอังกฤษ ส่วนกริด 3 เป็นของรถแข่งนิสสัน จีที-อาร์ หมายเลข 0 จากทีม เกนเนอร์ ขับโดย อันเดร คูโต นักขับมาเก๊าเชื้อสายโปรตุกีส และเรียวอิชิโรโทมิตะ,ขณะที่ทีมแข่งไทยอย่าง โตโยต้า ทีม ไทยแลนด์ ที่ขับโดย ณัฐวุฒิ เจริญสุขะวัฒนะ และ ปิติ ภิรมย์ภักดี ออกสตาร์ตในกริดที่ 14 ตามด้วยวัฒนา มอเตอร์สปอร์ต ที่ขับโดย ชนม์สวัสดิ์ อัศวเหม และมอร์แกน เฮเบอร์ นักขับออสเตรเลียนออกตัวจากกริดที่ 16,ผลปรากฏว่า ซึชิยะ และมัตซูอิ ช่วยกันทำผลงานระดับมาสเตอร์ พา ไวแวค ทีม ซึชิยะ ผงาดคว้าแชมป์ไปครอง หลังเข้าป้ายเป็นคันแรกด้วยเวลา 1 ชั่วโมง 38 นาที 15.820 วินาที (61 รอบสนาม) เหนือ โฮชิโน และมาร์เดนโบโร จาก เอ็นดีดีพี เรซซิ่ง ที่ตามไล่บี้ในช่วงท้ายเพียง 1.189 วินาที ส่วนอันดับ 3 เป็นของ ออโตแบ็ค เรซซิ่ง ทีม อากูริ ขับโดย ชินิชิ ทาคากิ และทาคาชิ โคบายาชิ ตามหลังแชมป์ 25.879 วินาที ส่วนทีมแข่งไทยประสบปัญหารถแข่ง โดย โตโยต้า ทีม ไทยแลนด์ เข้าเส้นชัยในอันดับ 18 ขณะที่ วัฒนา มอเตอร์สปอร์ต จบการแข่งขันในอันดับ 20,สำหรับ สนามช้าง อินเตอร์เนชั่นแนล เซอร์กิต จ.บุรีรัมย์ จะยังคงเป็นเจ้าภาพจัดการแข่งขัน บุรีรัมย์ ซูเปอร์ จีที เรซ ไปจนถึงปี 2018 โดยในฤดูกาล 2016 ยังเหลือการแข่งขันอีก 2 เรซ ซึ่งจะดวลความเร็วในสุดสัปดาห์เดียวกัน ที่สนาม ทวินริง โมเตกิ ประเทศญี่ปุ่น ระหว่างวันที่ 11-13 พฤศจิกายนนี้
แฟนมอเตอร์สปอร์ตแห่เข้าชม บุรีรัมย์ ซูเปอร์ จีที เรซ 2016 อย่างล้นหลาม จำนวนถึง 60,336 คน แน่นขนัดสนามช้าง อินเตอร์เนชั่นแนล เซอร์กิต จ.บุรีรัมย์ โดยแชมป์รุ่นใหญ่เป็นของรถแข่งเลกซัส อาร์ซี-เอฟ
บุรีรัมย์ ซูเปอร์ จีที เรซ 2016,บุรีรัมย์ ซูเปอร์ จีที เรซ,มอเตอร์สปอร์ต,สนามช้าง,อินเตอร์แนชั่นแนล เซอร์กิต,บุรีรัมย์